વડોદરા : ગણેશોત્સવ શાંતિપૂર્ણ સંપન્ન થતાં પોલીસ તંત્રએ માંડ હાશકારો અનુભવ્યો છે. ત્યારે શહેરના ન્યુ વીઆઇપી રોડ ઉપર આવેલી બ્રાઇટ હાઇસ્કૂલ તેની બાજુમાં આવેલી એકસીસ બેંક અને વડોદરા મહાનગર પાલિકાના મ્યુ.કમિશનરની ગાડીને બોંબથી ઉડાડી દેવાનો ગુજરાતી, હિન્દી અને અંગ્રેજી ભાષામાં ૧૫ લીટીમાં લખેલો ધમકી ભર્યો પત્ર બ્રાઇટ સ્કૂલને મળતા બોંબ સ્કવોડ અને ડોગસ્કવોડ દ્વારા ઘનિષ્ઠ ચેંકીગ કરવામાં આવ્યું છે. ઉલ્લેખનીય છે કે સ્કૂલમાં બોંબ હોવાની વાત વાયુવેગે શહેરમાં ફેલાતા વાલીઓ ચિંતાતુર બનીને શાળા પર પહોંચી ગયા હતા અને પોતાના સંતાનોને શાળામાં ઘરે લઇ ગયા હતા.